open-index/open-wikipedia-markdown huggingface dataset:
There Is Nothing Left to Lose

**There Is Nothing Left to Lose** is it tredde studioalbum fan Foo Fighters. It album waard opnommen tusken maart en juny 1999 yn ferskate studio's yn Amearika en waard yn de hjerst fan 1999 op 2 novimber útbrocht. It wie it earste album mei drummer Taylor Hawkins dy't de ûntsleine drummer William Goldsmith ferfong.

## Spyllist
*Alle nûmers binne skreaun troch Dave Grohl, Nate Mendel en Taylor Hawkins.*

## Singles

## Muzikanten
* Dave Grohl – Sang, gitaar & drums
* Nate Mendel – Bas
* Taylor Hawkins – Drums
The Colour and the Shape

**The Colour and the Shape** is it twadde studioalbum fan Foo Fighters. It album waard opnommen tusken novimber 1996 en febrewaris 1997 yn ferskate studio's yn Amearika en waard yn de maaitiid fan 1997 op 2 maaie útbrocht. Drummer William Goldsmith waard wilens de opnamen ûntslein, it grutste part fan de drumpartijen op dit album binne op'e nei opnaam en ynspile troch Dave Grohl.

## Spyllist

## Singles

## Muzikanten
* Dave Grohl – Sang, gitaar & drums
* Pat Smear – Gitaar
* Nate Mendel – Bas

### Gastmuzykanten
* *[[William Goldsmith]] – drums, (Doll & Up in Arms)*
* Louise Post - eftergrûnsang
One by One (album fan Foo Fighters)

**One by One** is it fjirde studioalbum fan Foo Fighters. It album waard opnommen tusken april en maaie 2002 yn de 606 studio yn Alexandria, de Amearika en waard yn de hjerst fan 2002 op 22 oktober útbrocht. It wie it earste album mei gitarist Chris Shiflett dy't de ûntsleine Franz Stahl ferfong.

## Spyllist
*Alle nûmers binne skreaun troch Dave Grohl, Nate Mendel, Taylor Hawkins en Chris Shiflett.*

## Singles

## Muzikanten
* Dave Grohl – Sang, gitaar & piano
* Chris Shiflett – Gitaar
* Nate Mendel – Bas
* Taylor Hawkins – Drums & sang

### Gastmuzikanten
* Brian May – gitaar (Tired of You)
* Krist Novoselic – eftergrûnsang (Walking a Line)
* Gregg Bissonette – drums (Danny Says)
Echoes, Silence, Patience & Grace

**Echoes, Silence, Patience & Grace** is it sechsde studioalbum fan Foo Fighters. It album waard opnommen tusken maart en juny 2007 yn de 606 studio yn Alexandria, de Amearika en waard yn de hjerst fan 2007 op 25 septimber útbrocht. 

## Spyllist
*Hast alle nûmers binne skreaun troch Dave Grohl, Nate Mendel, Taylor Hawkins en Chris Shiflett, dêr't it oars is, stiet it oanjûn.*

## Singles

## Muzikanten
* Dave Grohl – Sang, gitaar & piano
* Chris Shiflett – Gitaar
* Nate Mendel – Bas
* Taylor Hawkins – Drums & sang

### Gastmuzikanten
* Drew Hester – perkusje
* Rami Jaffee – toetsen
* Kaki King – akoestyske gitaar (Ballad of the Beaconsfield Miners)
* Pat Smear – gitaar (Let It Die)
* Oliver Allgood – Lút ("Long Road to Ruin)
In Your Honor

**In Your Honor** is it fyfde studioalbum fan Foo Fighters. It album waard opnommen tusken jannewaris en maart 2005 yn de 606 studio yn Alexandria, de Amearika en waard yn de simmer fan 2005 op 14 juny útbrocht. 

## Spyllist
*Hast alle nûmers binne skreaun troch Dave Grohl, Nate Mendel, Taylor Hawkins en Chris Shiflett, dêr't it oars is stiet it oanjûn.*
## Spyllist

## Singles

## Muzikanten
* Dave Grohl – Sang, gitaar & piano
* Chris Shiflett – Gitaar
* Nate Mendel – Bas
* Taylor Hawkins – Drums & sang

### Gastmuzikanten
* Joe Beebe – gitaar (Virginia Moon)
* Danny Clinch – mûlharp (Another Round)
* Petra Haden – fioele (Miracle)
* Josh Homme – gitaar (Razor)
* John Paul Jones – piano & mandoline (Miracle & Another Round)
* Rami Jaffee – toetsen
* Norah Jones – Sang & Piano (Virginia Moon)
* Nick Raskulinecz – kontrabas & bas (On the Mend & Cold Day in the Sun)
Concrete and Gold

**Concrete and Gold** is it njoggende studioalbum fan Foo Fighters. It album waard opnommen tusken desimber 2016 en maaie 2017 yn de EastWest studio yn Los Angeles, de Amearika, en waard yn de hjerst fan 2017 op 15 septimber útbrocht. It wie it earste offisjele album mei Rami Jaffeer as toetsenist nei't er al op meardere albums te hearren west wie as gastmuzikant.

## Spyllist
*Hast alle nûmers binne skreaun troch de Foo Fighters*

## Singles

## Muzikanten
* Dave Grohl – Sang, gitaar & piano
* Chris Shiflett – Gitaar
* Pat Smear – gitaar
* Rami Jaffee – toetsen
* Nate Mendel – Bas
* Taylor Hawkins – Drums & sang

### Gastmuzikanten
Medicine at Midnight

**Medicine at Midnight** is it tsiende studioalbum fan Foo Fighters. It album waard opnommen tusken oktober 2019 en febrewaris 2020 yn Los Angeles, de Amearika, en soe yn 2020 útbrocht wurde mar ta gefolch fan de koroana  pandemy waard it album pas op 5 febrewaris 2021 útbrocht. It wie de lêste offisjele Foo Fighters album dêr't drummer Taylor Hawkins op te hearren is.

## Spyllist
*Hast alle nûmers binne skreaun troch de Foo Fighters*

## Singles

## Muzikanten
* Dave Grohl – Sang, gitaar & piano
* Chris Shiflett – Gitaar
* Pat Smear – gitaar
* Rami Jaffee – toetsen
* Nate Mendel – Bas
* Taylor Hawkins – Drums & sang

### Gastmuzikanten

* Samantha Sidley, Violet Grohl, Barbara Gruska, Laura Mace, Inara George – eftergrûnsang
* Omar Hakim – perkusje
* Jacob Braun – sello
* Greg Kurstin
* Alma Fernandez – altfioele
* Charlie Bisharat, Songa Lee – fioele
But Here We Are

**But Here We Are** is it alfde studioalbum fan Foo Fighters. It album waard opnommen yn 2022 en 2023 en waard útbrocht op 2 juny 2023. It wie it earste album nei it ferstjêren fan drummer Taylor Hawkins, hy waard ferfongen troch drummer Josh Freese, dy't ek op de drumkruk sitten hie by de twa konserten ta neitins oan Hawkins yn septimber 2022.

## Spyllist
*Hast alle nûmers binne skreaun troch de Foo Fighters*

## Singles

## Muzikanten
* Dave Grohl – Sang, gitaar & drums
* Chris Shiflett – Gitaar
* Pat Smear – gitaar
* Nate Mendel – Bas
* Josh Freese – Drums

### Gastmuzikanten

* Violet Grohl – sang (Show Me how)
Wasting Light

**Wasting Light** is it sande studioalbum fan Foo Fighters. It album waard opnommen tusken 6 septimber en 21 desimber 2010 by Dave Grohl thús opnaam, en waard yn de maaitiid fan 2011 op 12 april útbrocht. It wie de earste offisjele album mei Pat Smear nei't er wer werom kaam wie by de band.

## Spyllist
*Hast alle nûmers binne skreaun troch Dave Grohl, Nate Mendel, Taylor Hawkins, Chris Shiflett en Pat Smear.*

## Singles

## Muzikanten
* Dave Grohl – Sang, gitaar & piano
* Chris Shiflett – Gitaar
* Pat Smear – gitaar
* Nate Mendel – Bas
* Taylor Hawkins – Drums & sang

### Gastmuzikanten
* Bob Mould – gitaar & eftergrûnsang (Dear Rosemary & I Should Have Known)
* Krist Novoselic – bas & akkordeon (I Should Have Known)
* Rami Jaffee – toetsen 
* Jessy Greene – fioele (I Should Have Known)
* Fee Waybill – eftergrûnsang (Miss the Misery)
* Butch Vig – perkusje (Back & Forth)
* Drew Hester – perkusje (Arlandria)
Pat Smear

**Pat Smear**  (berne as **Georg Albert Ruthenberg**) ( Los Angeles, 5 augustus 1959) is in Amerikaanske gitarist. Hy is benammen bekend as gitarist fan de Foo Fighters. 

## Karriêre
Smear groeide op yn Californië. Hy rjochte yn 1976 tegearre mei Darby Crash de band The Germs op mei bassist Lorna Doom en drummer Dottie Danger, in pseudonym fan Belinda Carlisle. Har plak waard letter ynnommen troch Don Bolles. Mei The Germs brocht er yn 1979 it album *GI* út. Letter spile er mei Nina Hagen en makke twa solo-albums: *So you fell in love with a musician* en *Ruthensmear*.

Hy ferskynde ek yn telefyzjesearjes en films, wêrûnder Blade Runner. Doe 't er oan de film *Breakin*' wurke, moete er Courtney Love, en yn 1993 waard er troch Kurt Cobain frege om ta stipe fan de toernee's by Nirvana te spyljen; Smear akseptearre it oanbod en gie mei op toernee. Dat duorre mar sa'n seis moanne om't Cobain himsels te koart die yn april 1994.

Nei de ein fan Nirvana rjochte drummer Dave Grohl de Foo Fighters op en frege Smear yn de band. Hy spile mei harren oant septimber 1997. Dêrnei wurke er oan in tal TF-reklamespots en wurke er as produsint. Yn 2005 kearde er werom by de Foo Fighters, earst alline om te stypjen by de toernee's, en fan 2010 ôf wied er wer in folweardig bandlid.

## Diskografy
### Albums

### As gastmuzikant
Nate Mendel

**Nathan ‍Gregor ‍Mendel** ( Richland, Washington, 2 desimber 1968) is in Amerikaanske bassist. Hy is benammen bekend as bassist fan de Foo Fighters. Nate Mendel wie in oantal jierren bassist fan de band Sunny Day Real Estate dêr't er twa albums mei útbrocht. Yn 1995 waard Mendel bassist fan de Foo Fighters. 

## Diskografy
### Albums
Chris Shiflett

**Christopher Aubrey Shiflett** (Santa Barbara (Kalifornje), 6 maaie 1971) is in Amerikaanske gitarist. Hy is benammen bekend as bassist fan de Foo Fighters, njonken Foo Fighters is er ek de gitarist yn ferskate projekten.

## Diskografy
### Albums
Everlong

***Everlong*** is in nûmer dat oarspronklik opnaam is troch Foo Fighters yn 1997 en útbrocht op it twadde album fan Foo Fighters*[[ The Colour and the Shape]]* út itselde jier. *Everlong* is it alfde nûmer op it album en waard op 18 augustus 1997 útbrocht as twadde single fan it twadde album.

## Oer it nûmer
*Everlong* waard skreaun troch Dave Grohl, wylst er yn skieding lei mei fotografe Jennifer Youngblood. Letter skreau er it komplete nûmer om de riff hinne neidat er fereale waard op Veruca Salt-sjongeres Louise Post.

## Oer de fideoklip
De fideoklip waard regissearre troch Michel Gondry, it is foar in part in parody op de film The Evil Dead. De fideo begjint yn swart-wyt, mei Smear en Mendel, ferklaaid as Teddy Boys, bûten in hûs dêr't Grohl en syn frou, spile troch Taylor Hawkins, sliepe. Yn de dream fan Grohl (yn kleur) is hy Sid Vicious op in feestje en wurdt Hawkins, as Nancy Spungen, lestich fallen troch Smear en Mendel.

Yn de dream fan Hawkins (ek yn kleur) sit syn personaazje yn in hutte in boek te lêzen, wylst Grohl bûten brânhout by inoar siket. Der ferskynt in hân fan ûnder in lûk yn de flier fan de kabine. Werom yn de dream fan Grohl falt er Smear en Mendel oan mei in fergrutte hân. Hy ferslacht se en se ferdampe (allinne om te materialisearjen yn 'e dream fan Hawkins). Grohl en Hawkins ûntsnappe út it selskip nei in keamer mei in enoarme telefoan, dy't lûd oergiet.

Grohl wurdt wekker yn harren sliepkeamer, dêr't harren echte telefoan oergiet. Hawkins, dy't Smear en Mendel besiket ôf te kearen yn de dream fan syn personaazje, bellet Grohl. Grohl nimt yn harren sliepkeamer de telefoan op en realisearret him dat Hawkins yn need sit yn Hawkin's dream.

Grohl kin Hawkins net wekker meitsje en falt wer yn sliep om Hawkin's dream binnen te gean en Hawkins te rêden. Grohl fynt in Nunchaku tusken de beamstammen dy't er yn de dream fan Hawkins by him draacht. Hy giet de hutte yn en hy en Hawkins oerwinne Smear en Mendel opnij. Grohl smyt de lichems yn in tichteby lizzende mar. Smear en Mendel ferskine dêrnei yn de sliepkeamer fan Grohl en Hawkins. Alle bandleden smite harren kostúms út en de fideo einiget mei it útfieren fan de rest fan it nûmer as harsels.

De drumpartijen fan it nûmer binne opnaam troch Dave Grohl, mar Taylor Hawkins dy't nei de opnamen fan it album by de band kaam is te sjen as drummer yn de fideoclip.

## Muzikanten
* Dave Grohl – Sang, gitaar & drums
* Pat Smear – Gitaar
* Nate Mendel – Bas
Learn to Fly

***Learn to Fly*** is in nûmer dat oarspronklik opnaam is troch Foo Fighters yn 1999 en útbrocht op it tredde album fan Foo Fighters*[[There Is Nothing Left to Lose]]* út itselde jier. *Learn to Fly* is it tredde nûmer op it album en waard op 18 oktober 1999 útbrocht as earste single fan it tredde album.

## Oer it nûmer
*Learn to Fly* wurdt taskreaun oan alle bandleden fan de Foo Fighters al is it Dave Grohl dy't it nûmer skreaun hat. It nûmer giet oer de perioade dat Grohl piloat wurde woe en dat er der efter kaam dat er om syn fleanbrevet te heljen ek wiskunde nedich hie en syn dream om fleanen te learen farre liet.

## Oer de fideoklip
De fideoklip waard regissearre troch Jesse Peretz; it is in parody op de films Airplane!, Airport 1975 en Airport '77. De fideoklip fan it nûmer spilet him ôf yn in kommersjeel fleantúch. Twa meganisiens, spile troch Jack Black en Kyle Gass fan Tenacious D, smokkelje in ferdôvjend middel mei de namme *"World Domination brand 'Erotic' Sleeping Powder"* it fleantúch yn en ferstopje dy yn it kofjesetapparaat. Sadwaande wurdt elkenien dy't de kofje drinkt tydlik útskeakele. De Foo Fighters, dy't ek yn it fleantúch sitte, dronken sterke drank yn stee fan kofje en sjogge om har hinne nuvere dingen barren en binne dêrtroch twongen om sels it fleantúch te lânjen. Op de meganisiens nei wurde alle rollen yn de klip spile troch de bandleden sels (Dave Grohl, Nate Mendel en Taylor Hawkins), fan de piloaten, it personiel, in groulivich stel, oant in famke dat Grohl om in hantekening freget, ta.

Yn 2001 wûn de band in Grammy yn de kategory *Best Short Form Music Video* foar de fideoklip.

## Muzikanten
* Dave Grohl – Sang, gitaar & drums
* Nate Mendel – Bas
* Taylor Hawkins – Drums
All My Life (liet fan Foo Fighters)

***All My Life*** is in nûmer dat oarspronklik opnaam is troch Foo Fighters yn 2002 en útbrocht op it fjirde album fan Foo Fighters *[[One by One (album fan Foo Fighters)|One by One]]* út itselde jier. *All My Life* is it earste nûmer op it album en waard op 22 oktober 2002 útbrocht as earste single fan it fjirde album. It wie de earste Foo Fighters single mei gitarist Chris Shiflett. 

## Oer it nûmer
*All My Life* wie oarspronklik in ynstrumintaal nûmer, mar krige ferskate ferzjes. Ynearsten wie it ûnharmoanysk en lûdroftich, wêrby't it midden as *Wipe Out* (fan The Surfaris) klonk. Grohl hie gjin idee hoe't er it nûmer ynsjonge moast. Uteinlik is it in stevich hardrocknûmer wurden mei in tekst dy't oer seks giet.

Yn 2003 wûn de band in Grammy yn de kategory *Best Hard Rock Performance* foar it nûmer.

## Oer de fideoklip
De fideoklip waard regissearre troch Dave Grohl himsels; yn de fideosklip spilet de band it nûmer op it poadium foar in fideoskerm yn The Forum in Inglewood, Kalifornje, yn 'e omkriten fan Los Angeles (de fideo is eins opnommen yn Bakersfield's Mechanics Bank Arena, dy 't doe *Centennial Garden* hiet). Oan 'e ein wurdt dúdlik dat se optreden hiene yn stadion sûnder publyk.

## Muzikanten
* Dave Grohl – Sang & gitaar
* Chris Shiflett – Gitaar
* Nate Mendel – Bas
* Taylor Hawkins – Drums
Times Like These (liet fan Foo Fighters)

***Times Like These*** is in nûmer dat oarspronklik opnaam is troch Foo Fighters yn 2002 en útbrocht op it fjirde album fan Foo Fighters *[[One by One (album fan Foo Fighters)|One by One]]* út itselde jier. *Times Like These* is it fjirde nûmer op it album en waard op 6 jannewaris 2003 útbrocht as twadde single fan it fjirde album.

## Oer it nûmer
*Times Like These* giet oer de gefoelens fan Dave Grohl yn de trije moanne duorjende ûnderbrekking fan de opnamen fan it album *One by One* dy't muoisum ferrûnen en de dêrtroch ûntstiene ûnwissigens oer it fuortbestean fan de band.

## Oer de fideoklip
De fideoklip waard regissearre troch Liam Lynch. Yn de fideokip spilet de band foar in grien skerm, dêr't hieltyd wikseljende bylden op projektearre wurde, de klip einiget mei inkeld it griene skerm.

## Muzikanten
* Dave Grohl – Sang & gitaar
* Chris Shiflett – Gitaar
* Nate Mendel – Bas
* Taylor Hawkins – Drums
Times Like These

; Times Like Thes kin ferwize nei:
* In liet fan Foo Fighters út 2003: Times Like These (liet fan Foo Fighters)
* In liet fan Five Finger Death Punch út 2022: Times Like These (liet fan Five Finger Death Punch)
* In album fan Gary Burton út 1988: Times Like These (album fan Gary Burton)
Best of You (liet fan Foo Fighters)

***Best of You*** is in nûmer dat oarspronklik opnaam is troch Foo Fighters yn 2005 en útbrocht op it fyfde album fan Foo Fighters *[[In Your Honor]]* út itselde jier. *Best of You* is it tredde nûmer op it album en waard op 27 maaie 2005 útbrocht as earste single fan it fyfde album.

## Oer it nûmer
*Best of You* wurdt taskreaun oan alle bandleden fan de Foo Fighters al is it Dave Grohl dy't it nûmer skreaun hat. Nei it meitsjen fan in demo foar it nije album bedarre dit nûmer ynearsten op de planke. It nûmer kaam pas wer fan de planke ôf nei't de producer frêge wêr't it nûmer bleaun wie. It nûmer giet oer it fuortgean by de dingen, dy't je beheine yn wat je kinne en yn wa't je binne.

## Oer de fideoklip
De fideoklip waard regissearre troch Mark Pellington dy't ek de fideoklip by it nûmer *[[Jeremy (liet fan Pearl Jam)|Jeremy]]* fan Pearl Jam regisearre hie. Yn de fideoklip spilet de band op it dak fan in ferlitten sikehûs. Neist de bylden fan de band, wurdt der ôfwiksele mei bylden dy't pine, depresje en eangst toane.

## Muzikanten
* Dave Grohl – Sang & gitaar
* Chris Shiflett – Gitaar
* Nate Mendel – Bas
* Taylor Hawkins – Drums

## Ferzje fan Anastacia
**Best of You** waard sân jier nei't nûmer dat oarspronklik opnaam waard troch Foo Fighters yn 2012 troch de Amerikaanske sjongeres Anastacia opnei opnaam yn in popmuzyk jaske. En útbrocht op it album It's a Man's World fan Anastacia út 2012. The Sound of Silence wie it twadde nûmer op it album en waard op 2 novimber 2012 útbrocht as twadde single fan it album, mar it kaam alinne yn Eastenryk, Switserlân en Dútslân út op single.

### Muzikanten
* Anastacia - Sang
Walk (liet fan Foo Fighters)

***Walk*** is in nûmer dat oarspronklik opnaam is troch Foo Fighters yn 2011 en útbrocht op it sânde album fan Foo Fighters *[[Wasting Light]]* út itselde jier. *Walk* is it alfde nûmer op it album en waard op 17 juny 2011 útbrocht as tredde single fan it sânde album.

## Oer it nûmer
*Walk* giet oer it trochsetten yn perioaden dat jin it wat muoiliker hawwe. It nûmer is brûkt as soundtrack yn de film Thor yn de scenes dêr't Thor him ûntdocht fan syn krêften, op de eftergrûn by de dialooch/bar scene tusken Thor en Erik Selvig, en wilens de ôftiteling fan de film.

Yn 2012 wûn de band twa Grammy's foar it nûmer. yn de kategoryen *Best Rock Performance* en *Best Rock Song*.

## Oer de fideoklip
De fideoklip waard regissearre troch Sam Jones yn de fideokip bedarret Dave Grohl ûnderweis nei in repetysje fan de band yn in file, en beslút nei in lang skoft stilstien te hawwen om mar rinnende fierder te gean. As er immen belje wol blykt de batterij fan syn telefoan leech te wêzen, en smyt er syn telefoan mar fuort. ûnderweis rekket er hieltyd fierder yn 'e swierrichheden en kriget de plysje efter him oan. As er dan einliks de repetysjeromte berikt spilet er it nûmer mei de band, as it nûmer dien is falt de plysje binnen en taserje Dave Grohl en slacht him yn 'e boeien, de oare bandleden fine dit tige grappich en wylst Grohl meinaam wurdt nei it plysjebureau geane de oare bandleden mei de plysjes op 'e foto. 

Yn 2011 wûn de band in MTV Award yn de kategory *Best Rock Video* foar de fideoklip.

## Muzikanten
* Dave Grohl – Sang & gitaar
* Chris Shiflett – Gitaar
* Pat Smear – gitaar
* Nate Mendel – Bas
* Taylor Hawkins – Drums
Walk

; Walk kin ferwize nei:
* In liet fan Pantera út 1992: Walk (liet fan Pantera)
* In liet fan Foo Fighters út 2011: Walk (liet fan Foo Fighters)
* In plak yn Belgje: Walk (Belgje)
These Days (liet fan Foo Fighters)

***These Days*** is in nûmer dat oarspronklik opnaam is troch Foo Fighters yn 2011 en útbrocht op it sânde album fan Foo Fighters *[[Wasting Light]]* út itselde jier. *These Days* is it sechsde nûmer op it album en waard op 1 novimber 2011 útbrocht as fyfde single fan it sânde album.

## Oer it nûmer
*These Days* wurdt taskreaun oan alle bandleden fan de Foo Fighters al is it Dave Grohl dy't it nûmer skreaun hat. Op 18 augustus 2012 droech de band it nûmer by harren optreden op Pukkelpop yn Belgje op oan de slachtoffers fan de stoarm dy't it festival, presys in jier earder, troffen hie.

## Oer de fideoklip
De fideoklip waard regissearre troch Wayne Isham en toant bylden fan harren optredens yn Austraalje, Nij Seelân en Ingelân.

## Muzikanten
* Dave Grohl – Sang & gitaar
* Chris Shiflett – Gitaar
* Pat Smear – gitaar
* Nate Mendel – Bas
* Taylor Hawkins – Drums
Rescued (liet fan Foo Fighters)

***Rescued*** is in nûmer dat oarspronklik opnaam is troch Foo Fighters earne tusken 2022 en 2023 en útbrocht op it alfde album fan Foo Fighters *[[But Here We Are]]* dat útkaam op 2 juny 2023. *These Days* is it earste nûmer op it album en waard op 19 april 2023 útbrocht as earste single fan it alfde album. It wie de earste single fan de Foo Fighters dy't útbrocht waard nei it hommelse ferstjerren fan drummer Taylor Hawkins.

## Muzikanten
* Dave Grohl – Sang, gitaar & drums
* Chris Shiflett – Gitaar
* Pat Smear – gitaar
* Nate Mendel – Bas
Theodorus van Gogh

**Theodorus van Gogh** (Benschop, 8 febrewaris 1822 – Nuenen, 26 maart 1885) wie in Nederlânske predikant yn de Nederlânske Herfoarme Tsjerke te Zundert en Nuenen. Hy wie de heit fan de keunstskilder Vincent van Gogh (1853-1890).

## Biografy
Van Gogh wie in telch út it geslacht Van Gogh. Syn heit wie Vincent van Gogh (1789-1874) dy't ûnder mear dûmny wie yn de Grutte Tsjerke fan Breda en fan 1825 oant 1866 funksjes besette by de *Maatschappij van Welstand*, dy't in protte earme húshâldingen stipe.

Yn 1849 waard Theodorus van Gogh predikant te Zundert en yn 1851 troude er mei Anna Cornelia Carbentus (1819-1907), dy't in dochter wie fan in boekhanneler. Har suster Cornelia wie yn 1850 mei Vincent, in broer fan Theodorus fan Gogh troud.
It pear krige de neifolgjende bern:
* Vincent Willem van Gogh, dy't dea berne waard yn 1852. Hy waard beïerdige yn Zundert;
* Vincent Willem van Gogh, de lettere keunstskilder (1853);
* Anna Cornelia van Gogh (1855);
* Theodorus (Theo) van Gogh, mei wa't Vincent yntinsyf briefke (1857);
* Elisabeth Huberta (Lies) van Gogh (1859);
* Willemina Jacoba (Wil) van Gogh (1862);
* Cornelis Vincent (Cor) van Gogh (1867).

De dûmny wie yn oansjen yn it roomsk-katolike Zundert, om't er gjin skerpsliper wie en ek earme katolike gesinnen stipe, mar moai preekje koe er net. Dêrneist wie er befreone mei de katolike boargemaster Van Beckhoven. Hy wie distriktsbestjoerder fan de *Maatschappij van Welstand*.

Yn 1871 ferhuze de húshâlding nei Helvoirt, om yn 1878, mei de bern Wil en Cor, nei Etten yn Noard-Brabân te ferhúzjen, dêr 't Theodorus as dûmny beroppen waard. Ek Nuenen frege Theodorus om de fakante dûmnysposysje te ferfoljen. Yn 1878 kaam Vincent wer thús, mar hy gie in pear moanne letter nei de Borinage. Yn 1881 kaam Vincent wer by syn âlden te wenjen en rjochte in atelier yn yn de pastorij fan Etten. Hy krige spul mei syn heit en gie nei De Haach.

Yn 1882 ferhuze it pear, tegearre mei Cor, nei Nuenen. Ein 1883 heakke Vincent him by harren. Sy wennen yn it 18 e-iuwske *Domineeshuis*, dat noch altyd yn orizjinele steat yn Nuenen te finen is en dêr't ek hjoed-de-dei noch dûmny wennet. Vincent wie meast yn syn atelier, dat yn de wenning fan de katolike koster Johannes Schafrath siet.

Foar it wurk foar *Welstand* moast er lange einen rinne nei ôfhandige pleatsen, en yn 1884 woe Theodorus, fanwege syn ôfnimmende sûnens, dêrmei ophâlde, mar hy gie dochs troch.

Theodorus van Gogh ferstoar op 26 maart 1885: *van een verre tocht over de hei thuiskomend, viel hij op de drempel zijner woning neer en werd levenloos het huis binnengedragen*.

## Keppelingen om utens
* Famylje van Gogh
* Foto
Anna Cornelia Carbentus

**Anna Cornelia Carbentus ** (De Haach, 10 septimber 1819 - Leiden, 29 april 1907) wie in dûmnysfrou en de mem fan de keunstskilder Vincent van Gogh (1853-1890 ).

## Libben en wurk
Carbentus wie de dochter fan Willem Carbentus, in boekbiner út Den Haach, en Anna Cornelia van der Gaag. Binnen de famylje fan Carbentus stiene ferskate leden bekend as 'senuwsiik'. Dat makke dat se yn noed siet oer sawol har eigen tastân en letter dy fan har eigen bern. Har lettere libben soe benammen yn it teken stean fan de soarch foar har neisten. Yn 1851 troude hja mei Theodorus van Gogh, in predikant binnen de Nederlânske Herfoarme Tsjerke. Ut dat houlik waarden sân bern berne. Nei 't har earste bern yn 1852 libbenleas berne waard, folge yn 1853 de berte fan Vincent, de lettere keunstskilder. Letter folgen: Anna (1855), Theo (1857), Lies (1859), Wil (1867) en Cor (1867).

As dûmny syn frou folge Carbentus har man earst nei Zundert, yn 1871 nei Helvoirt en fjouwer jier letter nei Etten. Yn 1882 beluts de húshâlding it Domineeshûs yn Nuenen. Carbentus sette har, neist de soarch foar har eigen húshâlding, yn foar earme húshâldingen. Yn har frije tiid bestege se omtinken oan ûnder oare túnkjen en akwarellearen. Nei it hommels ferstjerren fan har man Theodorus, yn 1885, ferhuze hja tegearre mei har dochter Wil earst nei Breda en letter yn 1889 nei Leien.
Carbentus oerlibbe har fjouwer soannen en kaam sels yn 1907 nei in lang lijen te ferstjerren. Se waard 87 jier. Har skoansoan Joan van Houten, echtgenoat fan Anna, kocht foar har in grêf op begraafplak Groenesteeg yn Leiden. Sûnt de njoggentiger jierren fan de tweintichste iuw lei der op har grêf in replika fan de orizjinele tinkstien. Yn 2015 is de by in renovaasjeprojekt de orizjinele tinkstien wer fûn en werompleatst.

## Portret
Vincent van Gogh makke yn 1888 it bekende "Portret van de moeder van Van Gogh". In portret dat er makke neffens in swart-wytfoto fan har.

## Literatuer
* N.A. van Beek, *De Aantekeningen van Tante Mietje van Gogh* (De Haach 2010).
* Willem-Jan Verlinden, *De zussen Van Gogh* (Amsterdam 2016).
* Lodewijk Kallenberg, *Anna Cornelia van Gogh-Carbentus, de moeder van Vincent van Gogh. Haar leven en haar band met Leiden*, Leids Jaarboekje 111 (2019) 84-97.
The Pretender (liet fan Foo Fighters)

***The Pretender*** is in nûmer dat oarspronklik opnaam is troch Foo Fighters yn 2007 en útbrocht op it sechsde album fan Foo Fighters *[[Echoes, Silence, Patience & Grace]]* út itselde jier. *The Pretender* is it earste nûmer op it album en waard op 17 septimber 2007 útbrocht as earste single fan it sechsde album. De Foo Fighters ha nea dúdlik makke wêr't it nûmer oer giet.

## Oer de fideoklip
De fideoklip waard regissearre troch Sam Brown yn de fideokip spylet de band yn in hangar foar fleantugen. De band wurdt wilens harren optreden konfrontearre mei wat liket op in oproerplysjeman, dy't achter in swarte line foar de bân stiet. Neigeraden dat it nûmer foarderet, krijt er selskip fan mear aginten fan de oproerplysje dy 't him by deselde swarte line opstelle.

Wylst en rêstiger part fan it nûmer begjint, falle de plysjes de band oan. Krekt as de band it steviger refrein fan it nûmer ynset, eksplodearret in read skerm dat efter de band hinget en komt der mei krêft in reade floeistof út, dy't de plysjes oerweldiget. Oan it ein it nûmer slacht Dave Grohl syn gitaar del, en sakket op 'e knibbels. 

## Muzikanten
* Dave Grohl – Sang & gitaar
* Chris Shiflett – Gitaar
* Nate Mendel – Bas
* Taylor Hawkins – Drums
Taylor Hawkins

**Oliver Taylor Hawkins** (Fort Worth, 17 febrewaris 1972 – Bogotá, 25 maart 2022) wie in Amerikaansk drummer. Hy waard benammen bekend fan de band Foo Fighters. 

## Karriêre
Hawkins begûn by de eksperimintele band *Sylvia* en wie yn 1994 drummer yn de begeliedingsband fan Sass Jordan ûnder har Europeeske toernee. By it lêste optreden yn Hollywood learde er Alanis Morissette kinnen, fan 1995 oant maart 1997 wie er drummer by Morrisette's begeliedinngsband Sexual Chocolate, hy wie ek te sjen yn in tal fideoclips fan Alanis Morissette.

Begjin 1997 krige Hawkins in tillefoantsje fan Dave Grohl mei de fraach of't er in drummer wist foar syn band Foo Fighters om
't se krekt harren drummer William Goldsmith ûntslein hiene. Taylor bea himsels oan en sadwaande waard hy de nije drummer fan de Foo Fighters. Hawkins wie foar it earst te sjen as drummer fan de band yn de fideoclip fan it nûmer *Monkey Wrench* hoewol't it nûmer sels ynspyle wie troch Grohl. Njonken drumme song Taylor ek in tal nûmers yn, ynstee fan Dave Grohl; sa is er te hearren op de nûmers *Cold Day in the Sun* en op in tal covers dy't de band opnaam hat.

Yn de simmer fan 2001 naam Taylor Hawkins wilens in toernee yn Europa in oerdoasis heroïne, wêrtroch't er twa wiken yn koma lei.

Njonken Foo Fighters hat Taylor Hawkins oan in tal oare projekten en bands meiwurke. Sa brocht er mei syn eigen band Taylor Hawkins & The Coattail Riders trije albums út.

Yn 2012 waard bekend makke dat Hawkins de rol fan Iggy Pop op him nimme soe yn de film CBGB oer de klup mei deselde namme. Yn 2014 ferskynde in album fan it projekt, *The Birds of Satan*, dêr't ek ferskate Foo Fighters op meispylje. Ek spile Taylor Hawkins yn in Police-coverband. Police-drummer Stewart Copeland wie ien fan syn foarbylden.

## Priveelibben
Taylor Hawkins waard berne yn Fort Worth Teksas, as jongste yn in gesin fan trije.  Yn 1976 ferhuze de famylje nei Laguna Beach Kalifornje dêr't er fierder opgroeide. Hawkins boaske yn 2005 en krige mei syn frou trije bêrn. 

## Ferstjerren
Yn 2022 soe Hawkins mei de Foo Fighters op toernee troch Súd-Amearika, mar op 25 maart 2022, krekt foar in optreden yn Bogotá oan it begjin fan it toernee, waard Taylor dea fûn yn syn hotelkeamer.. Hawkins waard 50 jier âld. Letter die bliken dat er stoarn wie oan in kombinaasje fan drugs en medisinen. 

Yn septimber dat jier joegen de Foo Fighters twa konserten ta neitins oan Hawkins, de earste yn it Wembley Stadium yn Londen, en de twadde yn it Kia Forum yn Los Angeles. Syn soan Shane Hawkins, spile yn it Wembley Stadium by it nûmer *"My Hero*" op de drums.

## Diskografy
### Albums

### As gastmuzikant
De Fûgelhelling

**De Fûgelhelling** yn Oerterp is in opfangsintrum  foar lânseigen fûgels en sûchdieren. 
 
Yn 1975 sette fûgelwachter Douwe Miedema (1938-1999), anestesyferpleechkundige fan berop, thús útein mei it fersoargjen fan fûgels dy't it sels net mear rêden. Dat wiene yn dy tiid fral rôffûgels. Tegearre mei syn frou Griet Miedema wisten hja ek oaren foar it wurk te ynteressearjen. Troch harren krewearjen is De Fûgelhelling útgroeid ta wat it no is. Mei troch de sintrale lokaasje yn it Noarden oan de A7 is it ien fan de belangrykste opfangsintra fan Fryslân, Grinslân, Drinte en de kop fan Oerisel.
   

In soad bisten wurde slachtoffer fan it ferkear, fan ramen yn gebouwen, fan gif, omswalkjende katten of oare oarsaken troch minsklik hanneljen. Eartiids gyng it om folle lytsere tallen, mar hjoed-de-dei wurde der alle jierren wol 10.000 bisten opnommen dy't it net mear selsstannich yn 'e natoer rêde.   

It doel fan De Fûgelhelling is om de bisten wer sa gau mooglik frij te litten as hja dêr sûn genôch foar binne. Ek soarget De Fûgelhelling foar foarljochting. De Fûgelhelling hat in besikerssintrum dat geregeldwei iepen is foar publyk. By De Fûgelhelling leit in lyts stikje natoergebiet fan goed 1 hektare dat Douwe's Gea hjit. Der is in swellewand, in fiver, in flintertún en der binne ferskillende biotopen oanlein. Ek wurde dêr reeën opfongen. Yn dat stikje natoer hawwe likernôch 40 ferskillende fûgelsoarten harren nêst en der binne 300 ferskillende plantesoarten teld. 

De organisaasje wurket mei sa'n 60 frijwilligers (2023) en hat likernôch 9.000 donateurs (2019). 

## Keppeling om utens
* Hiemside De Fûgelhelling
De Bios (Drachten)

**De Bios** is in bioskoop yn Drachten.

## Skiednis
Om 1914 hinne iepene Hendrik Egberts Kijlstra de earste bioskoop fan Drachten, 'Cinema Modern' yn de Suderbuert. Dy bioskoop bleau yn syn hiele besteansperioade it besit fan de famylje Kijlstra, mar doe't yn 2001 yn Drachten de nije en gruttere bioskoop De Bios iepene waard, besleaten de eigeners fan Cinema Modern de doarren te sluten.

De Bios waard yn 2001 iepene oan de Noarderdwersfeart lyk efter De Kaden, it útgeanssintrum fan Drachten. De Bios hat sân filmsealen mei yn totaal goed 800 sitplakken en is dêrmei de grutste bioskoop mei in aktueel filmoanbod fan Fryslân.

Yn 2006 sette De Bios útein mei it alle wiken fertoanen fan films út it *[[arthouse]]*-sjenre op in fêste jûn. Der wie op dat stuit al in *sneakpreview* op woansdei en in film út it Frysk Filmsirkwy op moandei. Ek yn skouboarch De Lawei is ien kear yn de moanne in spesjaal filmfertoaning, mar dêrmei fergelike binne de fertoaningen yn De Bios kommersjeler fan opset.
Kinner Airster

De **Kinner Airster** wie in Amerikaanske ienmotorige twadekker mei twa sitplakken, ûntwurpen troch Bert Kinner en boud troch dy syn *Kinner Airplane & Motor Corporation*.

De Airster syn earste flecht wie yn yn 1920. It wie in ien- of twapersoans twaddekker mei iepen cockpit. De earste ienpersoans Airster waard oandreaun troch in Lawrance L-4 trije silinder stjermotor fan 60 hk (45 kW). Doe't it prototype by in testflecht delstoarte, waard it omboud ta in twasitter mei in bredere cockpit. In Airster mei de namme *The Canary* waard kocht troch Amelia Earhart doe't se fleanen learde. Lettere produksjefleantugen hiene in romp fan multipleks en waarden oandreaun troch ferskate 60 hk (45 kW) motors.

Yn 1927 produsearre it bedriuw in fariant mei trije sitplakken, oandreaun troch in 100 hk (75 kW) Kinner K -2 motor. De lêste Airster waard yn 1927 boud. De ûntwerprjochten waarden yn 1929 ferkocht oan Crown Carriage Works, dy 't in ferzje produsearre mei de namme Crown B -3. 

## Spesifikaasjes
* Bemanning: 2
* Lingte: 6.50 m)
* Spanwiidte: 8.53 m)
* Oandriuwing: 1 × Lawrance L-5 radiaalmotor, 60 hk (45 kW)
* Maks. faasje: 137 km/o)
* Krúsfaasje: 110 km/o)
* Fleanberik: 480 km
* Tsjinstplafond: 4.300 m
Abraham Asscher (1884-1926)

**Abraham Asscher** (Amsterdam, 16 juny 1884 - Lugano, 10 maaie 1926) wie in Nederlânske opperrabbyn.

## Libben en wurk
Asscher wie in soan fan Eliazer Asscher en Rosalie van Hes. Yn 1919 troude er mei Clara Pinkhof (1896-1984) It paer krige seis bern.

Asscher studearre yn Amsterdam oan it Nederlânsk Israelysk Seminarium (NIS) ûnder J.H. Dünner en dy syn opfolger P.J.B. Gobits. Hy helle yn 1913 it moré-diploma en joech in skoft les oan it NIS. Hy waard learaar klassike talen oan it gymnasium yn Utert en dêrnei yn Snits. Fan 1918 oant 1919 wie er rabbyn by de Nederlânsk-Israëlityske Haadsynagoge yn Amsterdam. Hy waard yn dat lêste jier beneamd ta opperrabbyn fan it synagogaal ressort Grins. Asscher wie in oertsjûge sionist en wie de earste sionistyske heechste rabbyn yn Nederlân. 

Fanwegen sykte moast Asscher yn 1926 yn Switserlân in operaasje ûndergean. Hy ferstoar dêr yn de âldens fan 41 jier. Hy waard beïerdige op it Joadske begraafplak yn de stêd Grins.
TV5

**TV5 Network, Inc.** (algemien bekend as **TV5**) is in Filipynsk mediabedriuw mei haadkantoar yn Mandaluyong. It waard oprjochte yn 1960 troch Chino Roces.

## Keppeling om utens
*  Offisjele webside fan TV5
Tori Bowie

**Frentorish (Tori) Bowie** (Sand Hill, Mississippi, 27 augustus 1990 - Winter Garden, Floarida, 23 april 2023) wie in Amerikaansk atlete, dy't útkaam op de sprint en it fierspringen. Sy had ienris meidien oan de Olympyske Simmerspullen en had doe trije medailjes wûn.

## Karriêre
By har ynternasjonale debút, op de wrâldindoorkampioenskippen yn 2014 yn Seoel, einige Bowie as trettjinde en lêste yn de kwalifikaasje fan it ferspringen. Yn de simmer fan 2014 bruts de Amerikaanske troch op de 100 en de 200 m mei fjouwer Diamond League oerwinningen, trije op de 100 meter en ien op de 200 m.

Yn 2015 behele Bowie by de wrâldkampioenskippen yn Peking mei in tiid fan 10,86 wûn se in brûnzen medalje op de 100 meter sy finishte efter de Jamaikaanske Shelly-Ann Fraser-Pryce (goud; 10,76) en de Nederlânske Dafne Schippers (sulver; 10,81).

In jier letter helle Bowie op de Olympyske Spullen yn Rio de Janeiro in sulveren medalje op de 100 meter, brûns op de 200 meter, en in gouden gouden gouden medalje op de 4 x 100 m estafette. Tegearre mei Tianna Bartovimber, Allyson Felix en English Gardner.

Yn 2017 wûn se in gouden medalje op de 100 meter by de Wrâldkampioenskippen yn Londen, Foar de Ivoriaanske Josée Ta Lou (sulver; 10,86) en de Nederlânske Dafne Schippers (brûns; 10,96).

Tori Bowie ferstoar op 23 april 2023, yn 'e aldens fan 32 jier, yn it kreambêd nei komplikaasjes by de befalling.
Jacobus Petrus Besteman

**Jacobus Petrus Besteman** (Badhoevedorp, 22 maaie 1921)  wie in Nederlânske SS'er, nazy-kollaborateur en oarlochsmisdiediger.

By de *[[Aktion Silbertanne]]* fermoarde hy de boargemasters Piet Smulders fan Someren en Willem Wijnen fan Asten op 15 augustus 1944. Fierder fermoarde er tegearre mei SS'er Heinrich Boere de Bredaaske apteker Fritz Hubert Ernst Bicknese.

Nei de Twadde Wrâldoarloch waard Besteman yn 1946 troch it Bysûndere Gerjochtshôf yn Den Bosch feroardiele ta de deastraf. Keninginne Wilhelmina joech him lykwols graasje, sadwaande waard syn straf omset waard yn libbenslang, wêrnei't er nei 13 jier frijlitten waard út de finzenis.

Doe't Heinrich Boere opnij foar de rjochter ferskine moast foar oarlochsmisdieden, liet it Iepenbier Ministearje Besteman oproppe as iennige oerbleaune tsjûge fan de Silbertanne-moarden. Om 't er earder al witte litten hie net as tsjûge foar it gerjocht ferskine te wollen, waard er troch it Iepenbier Ministearje yn de gelegenheid steld om te tsjûgjen fia in fideoferbining. Besteman ferklearre net wis te wêzen oft Boere de Bredase apoteker Bicknese deasketten hie.
Sparwerûle

De **sparwerûle** (wittenskiplike namme: *Surnia ulula*) is in fûgel út it monotypyske skaai fan 'e sparwerûlen (*Surnia*) en de famylje fan de ûlefûgels (*Strigidae*). 

De sparwerûle is in ûle fan middelgrutte (36-44 sm) en libbet yn de bosken fan noardlik Noard-Amearika en Jeraazje (Alaska, Kanada, Skandinaavje, Sibearje).
Yn Nederlân is de sparwerûle in seldsumme dwaalgast. Tusken  1900 en 2021 binne fjouwer sparwerûlen yn Nederlând waarnommen, de lêste yn Swol yn 2013. Yn Fryslân is gjin waarnimming fan de sparwerûle bekend.  

## Taksonomy
* skaai: *Surnia* (sparwerûlen)
** soarte: *Surnia ulula* (sparwerûle)
*** ûndersoarte: *Surnia ulula ulula* (Skandinaavje, Sibearje)
*** ûndersoarte: *Surnia ulula caparach* (Alaska, Kanada)
*** ûndersoarte: *Surnia ulula tianschanica* (Sintraal-Aazje)
## Keppelings om utens
* IOC World Bird List 13.1, jan. 2023
* Avionary - sparwerûle yn 49 talen
* Vogelatlas - sperweruil
Jim Hines

**James Ray (Jim) Hines** (Dumas, Arkansas, 10 septimber 1946 - Hayward, Kalifornje, 3 juny 2023) wie in Amerikaansk atleet, dy't útkaam op de sprint. Hy had ienris meidien oan de Olympyske Simmerspullen en waard doe twa kear Olympysk kampioen. Fyftjin jier lang, fan 14 oktober 1968 oant en mei 3 july 1983 wie Hines hâlder fan it wrâldrekôrd op de 100 meter. Jim Hines ferstoar op 3 juny 2023, yn 'e âldens fan 76 jier.
Harvey Glance

**Harvey Edward Glance** (Phenix City, Alabama, 28 maart 1957 - Mesa, Arizona, 12 juny 2023) wie in Amerikaansk atleet, dy't útkaam op de sprint en by it fierspringen. Hy hat ienris meidien oan de Olympyske Simmerspullen en waard doe Olympysk kampioen op de 4x100 meter mei John Wesley Jones, Millard Hampton en Steven Riddick. Yn 1987 waard er op itselde ûnderdiel wrâldkampioen mei Lee McRae, Lee McNeill en Carl Lewis. Nei syn karriêre as atleet waard Glance atletyktrainer. 

Harvey Glance ferstoar op 12 juny 2023, yn 'e âldens fan 66 jier.
Stienûlen

De **stienûlen** binne lytse ûlen yn it skaai (wittenskiplike namme: *Athene*) út de famylje fan de ûlefûgels (*Strigidae*). It skaai telt sa’n 9 soarten fan ûlefûgels dy ’t in grutte parten fan de wrâld foarkomme. Yn Jeropa komme allinnich ferskâte ûndersoarten fan it stienûltsje foar. 
## Skaaiopbou
* *Famylje*: *Strigidae*:
** *Skaai*: *Athene*, 9 soarten:
*** hoaleûle (*Athene cunicularia*)
*** Bramaanske stienûle (*Athene brama*)
*** stienûltsje (*Athene noctua*)
*** (*Athene superciliaris*)
*** (*Athene blewitti*)
*** (*Athene jacquinoti*)
*** (*Athene granti*)
*** (*Athene malaitae*)
*** (*Athene roseoaxilllaris*)

## Keppelings om utens
* IOC World Bird List 13.1, jan. 2023
Pier Arjen de Groot

**Pier Arjen de Groot** (Utert, 27 juny 1905 – De Haach, 22 april 1995) wie in Nederlânsk keunstskilder, tekener, etser, byldhouwer en medaljeur.

## Biografy

Pier de Groot waard berne yn Utrecht as âldste soan fan de Fryske dokter Arjen de Groot en Hermina Hendrika Wilhelmina de Ligt. Yn 1931 sette er ôf nei Amsterdam, dêr 't er les krige fan de skilder Hendricus IJkelenstam en fierder oplaat waard oan de Rijksakacademie van beeldende kunsten, as learling fan Antoon Derkinderen, J.H. Jurres.  Hy skildere en tekene ûnder oaren figuerfoarstellingen en portretten. Hy wie lid fan *[[De Onafhankelijken]]* en eksposearre ûnder oare by in jubileumtentoanstelling fan *De Onafhankelijken* yn it Stedelijk Museum Amsterdam (1932).

De Groot krige lessen fan de byldhouwer Hendrik Maurits Hagedoorn yn Voorburg, mar ûntwikkele him nei de oarloch foar in grut part as autodidakt oant figuratyf byldhouwer en medaljeur. Hy eksposearre ûnder mear by de earste Sonsbeekeksposysje (1949), de tentoanstelling 'Beeldhouwers exposeren' fan de *Nederlandse Kring van Beeldhouwers* yn Museum Fodor yn Amsterdam (1949) en de tentoanstelling *Nederlandse Beeldhouwkunst* yn it Haachsk Gemeentemuseum (1951). Yn 1950 berocht Cornelis Veth in besite oan syn atelier oan de Vissershaven yn Scheveningen, Veth wie troch freonen op it byldhouwurk attindearre en bot ferheard troch de kwaliteit fan it wurk.

De Groot sleat him oan by *De Nieuwe Ploeg* yn Voorburg. Yn 1953 die er mei oan *Tien jonge beeldhouwers*, de earste iepenlofttentoanstelling fan de groep yn Park Sonnenburgh mei Lotti van der Gaag, Nol Greebe,Marian Gobius, Jaap Gutterswijk, Theo van der Nahmer, Ellen Roona, Rudi Rooijackers, Jan Snoeck, Aart van den IJssel en Hans van Zutphen. Fan 1967 ôf wenne er winterdeis yn Den Haach en simmers yn Starum. It bekendste byldhouwurk fan De Groot is it brûnzen byld fan *Het Vrouwtje van Stavoren*, dat yn juny 1969 troch boargemaster Thijs van Hout oan de Havenkade ûntbleate waard. 

De Groot waard 89 jier.

## In pear wurken
*1954: *Vrouw*, Keizerstraat, Breda
*1969: *[[It Wyfke fan Starum|Vrouwtje van Stavoren]]*, Havenweg, Starum
Dick Fosbury

**Richard Douglas (Dick) Fosbury** (Portland, Oregon, 6 maart 1947 – Salt Lake City, 12 maart 2023) wie in Amerikaanske heechspringer, dy 't as earste in technyk populêr makke wêrby't de atleet nei in oanrin bûgd efteroer de latte gie, hjoed-de-dei bekent as de fosburyflop. Hy hat ienris meidien oan de Olympyske Simmerspullen dêr't hy Olympysk kampioen waard mei in Olympysk rekôrd fan 2,24 m. 

Dick Fosbury ferstoar op 12 maart 2023, yn 'e âldens fan 76 jier oan de gefolgen fan kanker.
Renato Longo

**Renato Longo** (Vittorio Veneto, 9 augustus 1937 – Conegliano, 8 juny 2023) wie in Italjaansk hurdfytser. Longo begûn yn 1958 mei wedstriden te fytsen, Hy waard yn 1960 profesjoneel hurdfytser. Hy helle syn belangrykste oerwinningen yn it fjildriden dêr't er fiif kear wrâldkampioen waard.

Renato Longo ferstoar op 8 juny 2023, yn 'e âldens fan 85 jier.

## Dielnimming oan grutte omgongen
### Dielnimming oan de Omgong fan Spanje
* 1964 - Net finisht;

## Ploegen
* 1960 - Feru-Sadexan
* 1960-1961 - Ignis
* 1962-1963 - Europhon
* 1964-1971 - Salvarani
* 1972 - V.C. Vittorio Veneto
Bob Richards

**Robert Eugene (Bob) Richards** (Champaign, Illinois, 20 febrewaris 1926 – Waco Teksas, 26 febrewaris 2023]) wie in Amerikaanske heechljepper en mearkamper. Hy die trije mei oan de Olympyske Winterspullen (yn 1948, 1952 en 1956). Hy waard twa kear Olympysk kampioen by it heechljeppen en behelle ien kear in brûnzen medalje op dit ûnderdiel.

Bob Richards ferstoar op 26 febrewaris 2023, yn 'e âldens fan 97 jier.
Greg Foster

**Gregory (Greg) Foster ** (Chicago, 4 april 1958 - Maywood, Illinois, 19 febrewaris 2023) wie in Amerikaansk atleet, dy't útkaam by it horderinnen. Hy hat ienris meidien oan de Olympyske Simmerspullen en wûn doe in sulveren medalje. Hy waard op itselde ûnderdiel trij kear wrâldkampioen yn 1983, 1987 en 1991, yn 1991 waard er ek yndoar wrâldkampioen by it horderinnen.

Greg Foster ferstoar op 19 febrewaris 2023, yn 'e âldens fan 64 jier, nei in lang siikwêzen.
Tim Lobinger

**Tim Lobinger** (Rheinbach, 3 septimber 1972 – München, 16 febrewaris 2023) wie in Dútsk heechljepper. Hy die fjouwer kear mei oan de Olympyske Winterspullen (yn 1996, 2000, 2004 en 2008). Hy waard ien kear Wrâldkampioen heechljeppen yndoar en twa kear Europeesk kampioen heechljeppen yndoar.

## Karriêre
Lobinger hearde sûnt de jierren njoggentich ta de top yn syn sport en helle syn bêste resultaten yn 1997 en 1999, doe't er yn beide jierren oer 6 meter hinne sprong. De Olympyske Spullen ferrûnen teloarstellend foar Lobinger. Yn Atlanta 1996 waard er sânde, yn Sydney 2000 trettjinde en yn Atene 2004 alfde. Ek de wrâldkampioenskippen fan 2005 ferrûnen teloarstellend, trochdat er mei 5,50 fier ûnder syn mooglikheden bleau.

Lobinger krige nei de wrâldatletykfinale yn Monako yn 2003 in straf, om't er nei it goud ferovere te hawwen út blidens in eareronde mei in ûntbleate boppeliif rûn. De taskôgers en de kamera's seagen syn bleate rêch, dêr't er him letter foar it atletykbûn ferûntskuldigje moast. Dêrfoar waard 5000 dollar prizejild ynhâlden.

## Priveelibben
Lobinger had boaske west mei de hast seis jier âldere hink-stap-springster Petra Lobinger, dy't fan 1997 oant 2011 it Dútske yndoarrekôr hie. It pear hat twa bêrn, de soan fan Lobinger is proffuotballer Lex-Tyger Lobinger. Letter hat Lobinger in relaasje hân mei in Dútske sjoernaliste. 

Tim Lobinger ferstoar op 16 febrewaris 2023, yn 'e âldens fan 50 jier oan de gefolgen fan kanker.
Gino Mäder

**Gino Mäder** (Flawil, 4 jannewaris 1997 - Chur 16 juny 2023) wie in Switsersk hurdfytser, yn 2015 waard er Switsersk kampioen tiidriden by de junioaren, en yn 2021 wûn er de 6e etappe yn de Omgong fan Itaalje

## Karriêre
Yn syn jeugdjierren jilde Mäder as in goede tiidrider en klimmer. Yn 2015 helle hy by de junioaren de Switserske titel yn it tiidriden. Op it wrâldkampioenskip waard er fiifde yn de tiidrit. Yn 2018 wûn hy in etappe yn de Omgong fan de Elzas en waard hy fjirde op it wrâldkampioenskip by de beloften.

Yn 2019 waard er profesjoneel hurdfytser. Yn syn earste omgong as prof, de Omgong fan San Juan, waard er alfde en twadde yn it jongereinklassemint, efter Remco Evenepoel.

Mäder hat trije kear meidien oan de Omgong fan Spanje hy wie yn 2020 de winner fan it jongereinklassemint en waard doe fiifde yn it algemiene klassemint. Yn 2021 die Mäder ien kear mei oan de Omgong fan Itaalje; hy wûn doe de sechsde etappe mar yn de 12e etappe moast er ôfstappe nei meardere falpartijen.

Yn 2023 bedarre Mäder wilens de Omgong fan Switserlân yn it ravyn by de ôfdaling fan de Albulapass op sa'n 20 kilometer fan de finish.
Gino Mäder ferstoar op 16 juny 2023, in dei nei it ûngelok yn 'e aldens fan 26 jier, oan 'e ferwûningen fan de fal. Nei't it nijs fan syn ferstjerren bekend makke wie, waard besletten troch de organisaasje fan de omgong, om de lêste 30 kilomter fan de sechsde etappe te neutralisearren.

## Dielnimming oan grutte omgongen
### Dielnimming oan de Omgong fan Spanje
* 2020 - 20ste;
* 2021 - 5e;
* 2022 - 20e;

### Dielnimming oan de Omgong fan Itaalje
* 2021 - net finisht; winner 6e etappe

## Ploegen
* 2019 - Dimension Data
* 2020 - NTT Pro Cycling
* 2021-2023 - Bahrain Victorious